Lempäälän Toivot

Lempäälän Toivot eli LeTo on 2002 perustettu Lempäälässä toimiva urheiluseura. Seuran lajeina vuonna 2025 ovat Frisbeegolf , Darts , Pesäpallo, Biljardi, jääkiekko, katukiekko ja salibandy. LeTolla on aikaisempina vuosina olleet joukkueet myös jalkapallossa sekä kaukalopallossa ja merkittävimpänä joukkue lacrossen SM-sarjassa. Parhaimmillaan LeTo Lacrosse on sijoittunut SM-sarjassa sijalle viisi vuonna 2008. Jäsenmäärä LeTossa vuonna 2007 oli 110, kun joukkueita oli jokaisessa seuran lajissa. 2013 urheilevia jäseniä Lempäälän Toivoissa on noin kuusikymmentä.
Lempäälän Toivot ry.
Lempäälän Toivot perustettiin vuonna 2002 harrastejääkiekkoseuraksi ja vuonna 2007 perustettiin "Lempäälän Toivot ry". Vuonna 2025 Lempäälän Toivot Ry:n hallituksen puheenjohtajana toimii Jussi-Pekka Okero. Lempäälän Toivot ry kuuluu Suomen Frisbeegolfliittoon, Suomen Dartsliittoon, Suomen Jääkiekkoliittoon ja Suomen Salibandyliittoon.
Urheilulajit.
Lacrosse.
LeTo Lacrosse pelasi viiden vuoden ajan SM-sarjassa 2007-2012, parhaimmillaan sijoittuen sijalle viisi vuonna 2008. Vuonna 2008 LeTon Kimmo Käpynen oli mukana Suomen nuorten u-19 maajoukkueessa lacrossen MM-kilpailuissa Kanadassa.
LeTo Lacrosse on koko Pirkanmaan ainoa virallinen lacrosseseura. Vuonna 2013 lacrossea ei pelata sarjassa. Lacrosseseura on kuitenkin edelleen virallisesti olemassa ja sen toiminta on tarkoitus aloittaa uudelleen.
Katukiekko.
Katukiekossa LeTo on osallistunut vuosittain Tampereelle pidettävään SM-karsintaturnaukseen vuoden 2004 ensimmäisestä turnauksesta lähtien. Parhaimmillaan LeTo on selvinnyt vuonna 2008 kolmenkymmenen joukkueen karsintaturnauksessa puolivälieriin asti sijoittuen sijoille 5-8. 
Salibandy.
Vuonna 2025 LeTon salibandyjoukkueen sarjatoiminta on päättynyt. Kuntosähly enää toiminnassa.
Korkeimmillaan joukkue on pelannut miesten 2. divisioonassa vuosina 2002-2005 sijoittuen parhaimmillaan sijalle kuusi vuonna 2004. Joukkue pelasi tällöin nimellä Lempäälän Kisa SB (LeKi SB). Lempäälän Kisa SB siirtyi vuonna 2010 pelaajineen LeTon alle. 
LeTo palasi 2.divisioonaan kausiksi 2020- 2023, parhaimmillaan pelaten Suomi-sarja karsinnoissa keväällä 2022.
Jalkapallo.
LeTon jalkapallojoukkue pelasi alasarjoissa vuosina 2009-2012. Kaudella 2009 joukkue pelasi Tampereen piirin 6. divisioonassa. Seuraavana vuonna kaudella 2010 joukkue sijoittui 6. divisioonassa sijalle 2. Seuraaville kausille LeTo teki yhteistyösopimuksen Sääksjärven Loiskeen kanssa pelaten kauden 2011 farmijoukkueena ja kauden 2012 Loiskeen kakkosjoukkueena nimellä LoiskeToivot. LeTo osallistui kolme kertaa myös Jalkapallon Suomen Cupiin vuosina 2009, 2010 ja 2012 (LoiskeToivoina). Parhaiten joukkue pärjäsi vuonna 2009 sen selvittyä Suomen Cupin kolmannelle kierrokselle.
Frisbeegolf
LeTossa aktiivisia harrastajia on kolmisenkymmentä, lisenssinalaisia kilpailuja kiertää vain muutama jäsen. LeTo onkin erikoistunut kisojen järjestämiseen, mm. Lehtopöllö 2025, Sipuli Open 2025 kilpailuina. Sekä Lempäälässä sijaitsevan Mäyriä Discgolfparkin ylläpitoon ja kehittämiseen.
Heittäjistä ja yleisestikkin seuran kuuluisin urheilija on Eetu Tuominen. Eetu on edustanut Lempäälän Toivoja vuodesta 2024 Frisbeegolfissa. Parhaina saavutuksinaan Junioreiden Euroopanmestaruus 2025, sekä junioreiden Suomenmestaruus 2025. Eetu Tuominen kilpaili myös 2025 MM-Kisoissa Suomessa, sija 35. Eetu Tuominen pelasi LeTossa myös salibandya kausilla 2022-2023.
Darts
LeTo kilpailee Suomen dartsliiton sm-liigan, 3.divisioonassa kaudella 2025-2026, kahdella joukkueella. Seurassa on 32 jäsentä dartsjaostossa, omana heittopaikkana LeTo klubi Lempäälässä. LeTo järjestää suosittuja viikkokisoja Maanantaisin ja Perjantaisin.
Biljardi
LeTon biljardijaostoon kuuluu 12 henkeä, LeTo kilpailee pirkanmaan pool liigassa 2.divisioonassa. LeTo voitti vuonna 2024, Pirkanmaan 9-pallon B-parimestaruuskisat. LeTon kotisalina toimii LeTo Klubi Lempäälässä.
Pesäpallo
LeTolla on 3 joukkuetta Pesäpallossa. Lady-Pesis, Harraste-sarjapesis, sekä Höntsypesis. LeTo Pesis pelaa ja harjoittelee Lempäälän Hakkarin kentällä.